इंस्पेक्टर स्टील - हाँ, ये सब मेरी और कमांडो फोर्स की सोची समझी रणनीति थी. बुद्धिपलट से दूसरी मुतभेड के बाद मुझे सभी से ये पता चला की मै बड़े अपराधो को नज़रंदाज़ कर छोटे अपराधियों को सख्ती से पकड़ रहा हूँ. जबकि मेरे बाकी fuctions सही काम कर रहे थे. मुझे समझ नहीं आ रहा था की मेरे शरीर मे या दिमाग मे ऐसी क्या कमी है....जो मेरे अलावा सबको दिख रही है? इस गड़बड़ को ठीक करने के लिए मुझे समय चाहिए था और इसका हल था की मै अपने दिमाग की सारी कानूनी जानकारी, दंड प्रावधान, भारतीय संविधान को दोबारा से समझूँ और उनका सही क्रम मे पालन करूँ क्योकि बुद्धिपलट ने मेरे इंसानी दिमागी को निशाना बनाकर उसमे दर्ज सिर्फ legal information की संरचना बदली थी ना की मशीनी शरीर की. इसलिए मैंने कुछ दिनों तक जिला न्यायालय मे ड्यूटी की. वहां हर छोटे-बड़े केस पर उपस्थित होने से धीरे धीरे मुझे कुछ दिनों मे अपराधो और उनके दंड की सही जानकारी पता चली. ट्रैफिक इंस्पेक्टर का काम मैंने कमांडो फोर्स की सलाह पर किया ताकि मै तुम्हारे जाने बिना तुम्हारे ज्यादा से ज्यादा साथियों को पकड़ सकूँ और तुम्हारी ताकत कम कर सकूँ. तेजा का तुम तक पहुंचना और रेणु का ऐसे कमांडो फोर्स से छुट्टी लेकर जाना सब तुम्हे और तुम्हारे बचे साथियों को यहाँ लाने की चाल थी. अब तुम और तुम्हारा गैंग मुझे किसी नुक्कड़ के गैंग से ज्यादा नहीं लग रहा जिस से कमांडो फोर्स का अकेला कैडेट भी निपट सकता है.